Týmfi (kunnallisyksikkö)

Týmfi (; myös Tímfi; virallisesti Δημοτική Ενότητα Τύμφης, Dimotikí Enótita Týmfis) on yksi Zagórin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 862 (vuonna 2011).

Týmfin kunnallisyksikkö käsittää Zagórin kunnan pohjois- ja keskiosan Píndos-vuoristossa. Se on saanut nimensä alueen Týmfi-vuoresta. Kunnallisyksikön suurin asutus on Tsepélovon kylä. Týmfi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagórin kunnaksi yhdessä Anatolikó Zagórin, Kentrikó Zagórin, Pápigkon ja Vovoúsan kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Týmfin kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Fragkádes Fragkádes 77 Iliochóri Iliochóri 31 Kapésovo Kapésovo 51 Kípoi Kípoi 86 Koukoúli Koukoúli 39 Laḯsta Laḯsta 60 Leptokaryá Leptokaryá 32 Negádes Negádes 19 Skamnéli Skamnéli 95 Tsepélovo Tsepélovo 261 Vradéto Vradéto 21 Vrysochóri Vrysochóri 90 Yhteensä: 862

 Lähteet 

Luokka:Epeiroksen entiset kunnat
Luokka:Zagóri